Eurovision Song Contest 2020

Eurovision Song Contest 2020 (ESC 2020), offisielt 65. Eurovision Song Contest, skulle ha vore den 65. gongen Eurovision Song Contest vart arrangert. Tevlinga skulle ha vore arrangert i Rotterdam Ahoy i Rotterdam Nederland i mai 2020, etter at Duncan Laurence, som representerte Nederland, vann tevlinga året før med songen «Arcade». Semifinalane skulle ha vore arrangerte 12. og 14. mai, medan finalen skulle ha vore arrangert 16. mai. Programleiarar for Eurovision Song Contest 2020 ville ha vore Chantal Janzen, Edisilia Rombley og Jan Smit. Konkurransen vart avlyst 18. mars 2020 for å hindre spreiinga av SARS-coV-2 og COVID-19 i Europa. I staden vart det bestemt at Nederland skulle få arrangere tevlinga i 2021.

Førtiein land skulle ha deltake i tevlinga. Bulgaria og Ukraina skulle vende tilbake til tevlinga etter eitt års pause. Montenegro og Ungarn valde å ikkje deltake i tevlinga.

Avlysing på grunn av koronaviruspandemien
Vinteren 2019–2020 vart verda råka av eit omfattande koronavirusutbrot som kunne føre til luftvegsinfeksjonen covid-19. I månadsskiftet februar–mars 2020 innførte dei fyrste europeiske landa strenge åtgjerder og restriksjonar for å avgrense epidemien, og i mars erklærte Verdas helseorganisasjon utbrotet for ein pandemi. Utover i mars fekk pandemien også konsekvensar for Eurovision Song Contest, og 18. mars 2020 vedtok EBU å avlyse heile arrangementet. Dette var fyrste gong i historia til Eurovision Song Contest at ei utgåve vart avlyst.miniatyr|Koronaviruset SARS-CoV-2 førte til ein pandemi.

 Konsekvensar for nasjonale finalar 
Pandemien nådde Europa for fullt i slutten av februar, noko som førte til at fleire europeiske land raskt innførte strenge restriksjonar for innbyggjarar og daglegliv. I Danmark vedtok kringkastaren DR og danske myndigheiter at den danske finalen 7. mars skulle gå utan publikum – for fyrste gong i nyare tid. Avgjersla kom etter at den danske regjeringa frårådde arrangement med meir enn 1000 personar på same stad. Sverige heldt sin Melodifestival-finale same kveld, men vedtok til slutt å gjennomføre finalen med publikum. Svenske SVT bad likevel publikummarar som følte seg dårleg, om å halde seg heime. Den norske finalen vart arrangert før koronaviruset hadde nådd Noreg, og gjekk dimed som planlagt 15. februar.

Fleire av deltakarartistane avlyste konsertar, og fleire fan-konsertar og arrangement vart avlyst. Blant anna vart det tradisjonsrike Eurovision in Concert i Nederland avlyst.

 Eurovision Song Contest vert avlyst 
Virusutbrotet skapa også utryggleik omkring avviklinga av Eurovision Song Contest i Rotterdam. I slutten av februar 2020 uttala ein nederlandsk virolog at ein burde vurdere å avlyse arrangementet for å hindre smittespreiing. Den nederlandske kringkastaren NPO avviste dette og sa at dei samarbeidde tett med helsemyndigheitene i landet. Utover i mars kom problematikken opp igjen, men NPO og den nederlandske statsministeren Mark Rutte gjentok at det ikkje var aktuelt å avlyse tevlinga. Likevel såg kringkastaren og EBU på fleire kriseløysningar og alternativ dersom pandemien skulle setje ein stoppar for dei opprinnelege planane.

Det viktige delegasjonsmøtet i Rotterdam 9. mars vart også råka av koronavirusutbrotet. Der møtest delegasjonar frå kvar av dei deltakande kringkastarane for å planlegge. Under møtet overleverte kvart land offisielt bidraget sitt til EBU, men fleire land heldt seg heime for å unngå smittespreiing – blant andre Hellas, Israel og Sverige. Også EBU-leiinga, inkludert tevlingssjef Jon Ola Sand, melde avbod på grunn av virusutbrot ved EBU-hovudkvarteret i Genève. Delegasjonsmøtet vart elles gjennomført som planlagt, og dei fråverande delegasjonane deltok via videokonferanse.

Utover i mars annonserte fleire artistar at dei ikkje ville reise til Nederland for å spele inn postkort-filmane som skulle synast foran kvart bidrag. Blant artistane som takka nei, var Eden Alene frå Israel og The Roop frå Litauen. Arrangørkringkastarane opplyste at dei ville finne alternative måtar for å spele inn videoane. 13. mars melde EBU at planlegginga av tevlinga fortsatt gjekk som planlagd, men at det var «for tidleg å ta ei endelig avgjerd». Same dag kunngjorde ordfører i Rotterdam Ahmed Aboutaleb at han innan 6. april ville ha ei endeleg avgjerd på om tevlinga skulle arrangerast eller ikkje. I midten av mars stengte ei rekkje europeiske land grensene sine og innførte strenge restriksjonar for innbyggjarar og kvardagsliv. 12. mars innførte Noreg dei strengaste restriksjonane landet har opplevd i moderne fredstid. Blant anna forbaud regjeringa større arrangement, innførte reiseforbud for helsepersonell og fråråda alle utanlandsreiser.

Fleire store internasjonale arrangement vart avlyst eller utsett – blant andre Fotball-EM for herrer, French Open og Meisterligaen. EBU og arrangørkringkastarane utforska fleire alternativ som å utsetje arrangementet, la det gå utan publikum, eller la artistane opptre direkte frå et tv-studio i sitt eige land. Til slutt forkasta EBU løysingane, og 18. mars kunngjorde unionen at Eurovision Song Contest 2020 var avlyst. Dette var fyrste gong i Eurovision Song Contest si historie at ei utgåve vart avlyst.

I Nederland vart alle store arrangement, konsertar og folkesamlingar forbodne fram til minst 1. september 2020. Ahoy Arena fungerte i staden som eit mellombels mottakssenter for sjuke, for å dekkje opp landets mangel på nok sjukesenger. Bygginga av scena og montering av teknisk utstyr skulle ha starta 6. april.

Som erstatning for den avlyste finalen sende EBU underhaldingsprogrammet Eurovision: Europe Shine a Light. Programmet gjkk direkte frå Hilversum i Nederland lørdag 16. mai, med Chantal Janzen, Edsilia Rombley og Jan Smit som programleiarar. Erstatningsprogrammet var ingen tevling, men hylla i staden artistane og songane som skulle ha delteke i 2020.

I Eurovision Song Contest 2021 deltok 26 av dei planlagte deltakarane frå 2020 med nye låtar, og to deltakarar deltok i nasjonale finalar i 2021 utan å vinne.

 Planlagt format 
 Logo og slagord 
Slagordet for tevlinga vart offentleggjord 24. oktober 2019. Slagordet for tevlinga var Open Up («opn opp»), og refererte til at ein skal opne seg opp for kvarandre, for musikken og for Rotterdam. Sjefsprodusent Sieste Bakker sa at dei hadde kikka etter eit slagord som reflekterte «det Nederland står for, og eit som nederlendarane kan identifisere seg med; eit land med et ope sinn mot verda, der vi kan seie det vi har på hjartet, med respekt for kvarandre».miniatyr|Chantal Janzen (t.v.), Jan Smit og Edsilia Rombley vart valde som programleiarar.

Logoen og det grafiske uttrykket til tevlinga vart presentert 28. november 2019 og var skapa av byrået CLEVER°FRANKE. Logoen var ein stor sirkel med flaggfargane til dei 41 deltakarlanda i kronologisk rekkefølgje ut frå debutåra til landa. Logoen bygde også på logodesigna frå 1970, 1976 og 1980 – då Nederland også arrangerte Eurovision Song Contest. Den historiske referansen skulle ha markert 65-årsjubileet til Eurovision Song Contest i 2020.

 Programleiarar 
4. desember 2019 kunngjorde kringkastaren NPO at dei tre sendingane skulle leiast av tre programleiarar: skodespelar og tv-programleiar Chantal Janzen, songar og nederlandsk Eurovision-kommentator Jan Smit og sangeren Edsilia Rombley, som representerte Nederland i 1998 og 2007.

 Avrøystingsmetode 
Den spanske delegasjonsleiaren avslørte 22. oktober 2019 at EBU hadde vurdert å endre det noverande avrøystingssystemet. Blant anna bad EBU om synspunkt frå delegasjonane på saken, men ifølgje den greske delegasjonsleiaren røysta fleirtalet (80 prosent) av deltakarlanda for å behalde dagens system med 50 prosent jury og 50 prosent telefonavrøysting.

 Deltakande land 
 Semifinale 1 
Sytten land skulle delta i den fyrste semifinalen 12. mai. Dei førehandskvalifiserte landa Italia, Nederland og Tyskland skulle framføre sine bidrag og røyste i denne semifinalen. Den endelege startrekkefylgja skulle ha vore avgjort av produsentane i mars/april 2020. I staden vart det offentleggjort ei startrekkefylgje i samband med konserten Eurovision Song Celebration 2020 på den offisielle YouTube-kanalen til Eurovision Song Contest 12. mai. Dette er startrekkefylgja EBU sjølv brukar.

 #  Land  Artist  Song  Språk  Omsetjing 01   The Mamas «Move» Engelsk Beveg 02  VAL «Da vidna» Kviterussisk Før daggry 03   Montaigne «Don't Break Me» Engelsk Ikkje knekk meg 04   Nord-Makedonia Vasil Garvanliev «You» Engelsk Deg 05   Ana Soklič «Voda» Slovensk Vatn 06  The Roop «On Fire» Engelsk I brann 07   Lesley Roy «Story of My Life» Engelsk Forteljinga om mitt liv 08   Little Big «Uno» Engelsk og spansk Éin 09   Hooverphonic «Release Me» Engelsk Slepp meg fri 10   Destiny Chukunyere «All of My Love» Engelsk All min kjærleik 11   Damir Kedžo «Divlji vjetre» Kroatisk Vill vind 12   Samira Efendi «Cleopatra» Engelsk Kleopatra 13   Sandro «Running» Engelsk Løper 14   Ulrikke Brandstorp «Attention» Engelsk Merksemd 15  Eden Alene «Feker Libi» Engelsk, amharisk, hebraisk og arabisk Min elskede 16   Roxen «Alcohol You» Engelsk Alkohol deg 17   Go_A «Solovej» Ukrainsk Nattergal

 Semifinale 2 
Atten land skulle delta i den fyrste semifinalen 12. mai. Dei førehandskvalifiserte landa Frankrike, Spania og Storbritannia skulle framføre sine bidrag og røyste i denne semifinalen. Den endelege startrekkefylgja skulle ha vore avgjort av produsentane av showet i mars/april 2020. I staden vart det offentleggjort ei startrekkefylgje i samband med konserten Eurovision Song Celebration 2020 på den offisielle YouTube-kanalen til Eurovision Song Contest 14. mai. Dette er startrekkefylgja EBU sjølv brukar. 
 #  Land  Artist  Song  Språk  Omsetjing 01   Stefania «SUPERG!RL» Engelsk Superjente 02  Uku Suviste «What Love Is» Engelsk Kva kjærleik er 03   Vincent Bueno «Alive» Engelsk I live 04   Natalia Gordienko «Prison» Engelsk Fengsel 05   Senhit «Freaky!» Engelsk Skremmande 06   Benny Cristo «Kemama» Engelsk OK, mamma 07   Hurricane «Hasta la vista» Serbisk Sjåast seinare 08   Alicja Szemplińska «Empires» Engelsk Imperium 09   Daði og Gagnamagnið «Think About Things» Engelsk Tenk på ting 10   Gjon's Tears «Répondez-moi» Fransk Svar meg 11   Ben & Tan «Yes» Engelsk Ja 12   Arilena Ara «Fall from the Sky» Engelsk Fall frå himmelen 13  Aksel Kankaanranta «Looking Back» Engelsk Ser tilbake 14   Athena Manoukian «Chains on You» Engelsk Lenker på deg 15   Elisa «Medo de sentir» Portugisisk Redd for å føle 16   Tornike Kipiani «Take Me as I Am» Engelsk Ta meg slik som eg er 17  Victoria «Tears Getting Sober» Engelsk Tårer blir edru 18   Samanta Tīna «Still Breathing» Engelsk Pustar framleis

 Finalen 
 #  Land  Artist  Song  Språk  Omsetjing  Poeng  Plass  Tom Leeb «The Best in Me» Fransk og engelsk Det beste i meg    Diodato «Fai rumore» Italiensk Lag lyd 23  Jeangu Macrooy «Grow» Engelsk Vekse    Blas Cantó «Universo» Spansk Univers    James Newman «My Last Breath» Engelsk Mitt siste andedrag   Ben Dolic «Violent Thing» Engelsk Valdeleg ting 

 Alternative sendingar 
Som følgje av avlysinga vart det arrangert fleire uoffisielle og offisielle sendingar og tevlingar av EBU, nasjonale kringkastarar og fans. Under er ei oversikt.

 Eurovision Song Celebration 2020 
12. og 14. mai vart Eurovision Song Celebration 2020 arrangert på den offisielle YouTube-kanalen til Eurovision Song Contest. Dette var ei erstatning for dei to semifinalane, der alle dei 41 deltakarlåtane vart spelt. Men dette var inga tevling, berre ei framsyning av deltakarlåtane. Sendinga 12. mai tok for seg deltakarane i den fyrste semifinalen, i tillegg til vertslandet Nederland og to av dei fem store landa, Italia og Tyskland. 14. mai vart deltakarane i den andre semifinalen vist, saman med bidraga frå Frankrike, Spania og Storbritannia. Startrekkefølgja vart avgjord av produsentane, slik det ville ha blitt gjort om den reelle tevlinga hadde blitt arrangert. Fans bidrog også til sendingane med å spele inn videoar der dei framførte sine favorittbidrag.

 Eurovision: Europe Shine a Light 

I staden for finalen gjekk EBU og dei nederlandske vertskringkastarane saman om eit felles-europeisk erstatningsshow, kalla Eurovision: Europe Shine a Light. Sendinga vart kringkasta direkte laurdag 16. mai 2020, same kveld som finalen skulle ha vore arrangert. Programleiarar var Chantal Janzen, Jan Smit og Edsilia Rombley. 46 land overførte sendinga, inkludert samtlege 41 land som skulle ha delteke i Eurovision Song Contest 2020.

 Alternative nasjonale sendingar 
Fleire av dei nasjonale kringkastarane arrangerte også eigne Eurovision-sendingar i løpet av den planlagde finaleveka. Fleire land, blant andre Noreg og Sverige, heldt tevlingar der sjåarane røysta fram sine favorittar blant deltakarane. Den svenske sendinga heitte Sveriges 12:a og vart send torsdag 14. mai, mens NRK sende Norge bestemmer fredag 15. mai. I begge landa vart Island kåra til vinnar. Andre land sende tidlegare finalar i reprise, eller synte spesialsendingar og historiske tilbakeblikk.

 Eurovision Home Concerts 
YouTube-kanalen til Eurovision Song Contest arrangerte også Eurovision Home Concerts kvar fredag frå 3. april 2020. Under heimekonsertane framførte tidlegare og noverande deltakarar sine eigne og andre sine Eurovision-bidrag direkte frå heimane sine.

 #EurovisionAgain 
Då Eurovision Song Contest vart avlyst, vart den britiske journalisten Rob Holley skuffa over at han ikkje skulle få oppleve tevlinga saman med andre fans over heile verda. I staden lanserte han ideen om å sjå ein tidlegare finale saman på YouTube kvar veke. Felles sendestart var klokka 21 kvar laurdag fram mot Europe Shine A Light lørdag 16. mai. Kva for ein finale som skulle synast, vart fyrst offentleggjord 15 minuttar før sendestart. Underveis kommenterte sjåarane sendinga og songane på Twitter, og røysta i tillegg fram sin vinnar. Konseptet fekk namnet #EurovisionAgain, og vart raskt populær blant fans. Den store interessa førte til at EBU sjølv vart med på konseptet og flytta i april #EurovisionAgain til den offisielle YouTube-kanalen til Eurovision Song Contest. På Twitter vart emneknaggen #EurovisionAgain blant dei mest nytta kvar laurdag kveld, og konseptet fekk ros frå fans og tidlegare deltakarar.

 #EurovisionAgain-sendingane 

 4. april: Moskva 2009
 11. april: Wien 2015
 18. april: Dublin 1997
 25. april: Helsingfors 2007
 2. mai: Stockholm 2016
 9. mai: Birmingham 1998
 16. mai: Brighton 1974

 23. mai: Riga 2003
 30. mai: Roma 1991
 6. juni: Lisboa 2018
 13. juni: Dublin 1988
 20. juni: Beograd 2008
 27. juni: København 2014

 18. juli: Jerusalem 1999
 15. august: Göteborg 1985
 19. september: Kyiv 2005
 17. oktober: Den Haag 1976
 21. november: Zagreb 1990
 19. desember: Semifinale spesial

 Sjå òg 
 Junior Eurovision Song Contest 2020
 OGAE Second Chance Contest 2020
 Adresse Europa

Fotnotar

 Bakgrunnsstoff 

 Den offisielle nettsida til Eurovision Song Contest

Kategori:Eurovision Song Contest

2020
Kategori:Musikktevlingar i 2020